
PËR DISA SHTESA DHE NDRYSHIME NË LIGJIN NR.8435, DATË 28.12.1998, “PËR SISTEMIN E TAKSAVE NË REPUBLIKËN E SHQIPËRISË”

Në mbështetje të neneve 78, 83 pika 1 dhe 155 të Kushtetutës, me propozimin  e Këshillit të Ministrave, 

K U V E N D I

I REPUBLIKËS SË SHQIPËRISË
V E N D O S I:

Në ligjin nr.8435, datë 28.12.1998 “Për sistemin e taksave në Republikën e Shqipërisë”, ndryshuar me ligjet nr.8508, datë 7.7.1999; nr.8519, datë 30.7.1999; nr.8552, datë 18.11.1999; nr.8581, datë 17.2.2000 dhe nr. 8651, datë 28.7.2000 bëhen këto shtesa dhe ndryshime:

Neni 1

Në nenin 1 shtohet pika 24 me këtë përmbajtje:
“24. Taksa mbi kalimin e së drejtës së pronësisë për pasuritë e paluajtshme.”

Neni 2

Në nenin 6 shtohet shkronja “t” me këtë përmbajtje:
“t) Taksa mbi kalimin e së drejtës të pronësisë për pasuritë e paluajtshme llogaritet:
- për ndërtesat: në lekë për metër katror për sipërfaqe ndërtimi të shitur;
- për pasuritë e tjera të paluajtshme në përqindje mbi vlerën e pasurisë së shitur.
Taksa mbi kalimin e së drejtës të pronësisë në ndërtesa caktohet:
- për Bashkinë e Tiranës në masën 2 000 lekë për metër katror për sipërfaqe ndërtimi të shitur të destinuar për biznes, ndërsa për sipërfaqe ndërtimi të shitur të destinuar për banim 1000 lekë për metër katror;
- për bashkitë e kategorive I dhe II në masën 500 lekë për metër katror për sipërfaqe ndërtimi të shitur;
- për bashkitë e kategorive III dhe IV dhe për të gjitha komunat 200 lekë për metër katror për sipërfaqe ndërtimi të shitur.
Taksa mbi kalimin e pronësisë në pasuritë e tjera të paluajtshme caktohet në masën 2 për qind të vlerës së shitjes.
Taksa mbi kalimin e  së drejtës të pronësisë për pasuritë e paluajtshme paguhet nga të gjithë personat fizikë dhe juridikë, që shesin pasuri të tilla, me përjashtim të individëve, të cilët paguajnë tatim mbi të ardhurat vetjake, në mbështetje të ligjit nr.8438, datë 28.12.1998 “Për tatimin mbi të ardhurat.”

Neni 3

Në nenin 8 bëhen këto shtesa dhe ndryshime:
- Pas paragrafit të parë shtohet një paragraf me këtë përmbajtje:
“Agjentët e taksave janë të detyruar të derdhin në buxhet taksat e vjela brenda datës 30 të muajit, në të cilin taksat janë arkëtuar.”
Pika 10 ndryshohet si vijon:
“10. Për taksën vjetore për licensimet radiotelevizive			5 për qind.”
- Pas pikës 22 shtohet pika 23, me këtë përmbajtje:
“23. Për taksën mbi kalimin e së drejtës të pronësisë për pasuritë 
e paluajtshme								3 për qind.”

Neni 4

Në nenin 9 shtohet shkronja “r” me këtë përmbajtje:
“r) Për vjeljen e taksës mbi kalimin e së drejtës të pronësisë për pasuritë e paluajtshme ngarkohen zyrat e regjistrimit të pasurive të  paluajtshme. Taksa paguhet nga personi që kalon të drejtën e pronësisë mbi pasurinë e paluajtshme, para kryerjes së regjistrimit në përputhje me aktet ligjore në fuqi. Pasuria e paluajtshme nuk regjistrohet pa provuar pagimin e taksës pranë zyrave të regjistrimit të pasurive të paluajtshme.”

Neni 5

Në nenin 10 shtohet pika 15 me këtë përmbajtje:
“15. Përjashtohen nga pagimi i taksës mbi kalimin e së drejtës të pronësisë për pasuritë e paluajtshme të gjitha sipërfaqet e shitura nga Enti Kombëtar i Banesave.”

Neni 6

Në nenin 12, pas paragrafit të parë, shtohet një paragraf me këtë përmbajtje:
"Për taksën e tonazhit për aks dhe për taksën e regjistrimit të përvitshëm të automjeteve, afati i fundit i vjeljes së këtyre taksave është data 31 mars. Pas kësaj date Policia e Qarkullimit Rrugor dhe Policia Tatimore kanë të drejtë të bllokojnë mjetin, deri në pagesën e taksës.”

Neni 7

Në lidhjen nr.2, në pikën I "Taksat për lëshimin e vizave dhe të dokumenteve të udhëtimit", pika 7 ndryshohet si vijon:
"7. Hyrje në territorin e Republikës së Shqipërisë për shtetasit e huaj, që nuk kanë nevojë për vizë, reciprocitet, por jo më shumë se 10 USD."

Neni 8

Lidhja nr.7 "Taksat për shërbimet e radiokomunikacioneve" ndryshohet dhe zëvendësohet me lidhjen nr.7, e cila i bashkëlidhet këtij ligji.

Neni 9

Në lidhjen nr.8 "Taksa vjetore për ushtrimin e veprimtarisë së peshkimit" bëhen këto shtesa dhe ndryshime:
"I. Peshkimi detar (për 1 anije)."
Në pikën 3 "Peshkimi pellagjik me rrethime", paragrafi i parë ndryshohet si vijon:
"- anije 80-200 HP10 000 lekë." 
Në pikën 5 "Peshkimi me mjete selektive dhe trata fundore" ndryshohet si vijon:
"- anije 40-80 HP		15 000 lekë
 - anije 81-160 HP		25 000 lekë
-  anije 161-200 HP		40 000 lekë
-  anije 201-410 HP		50 000 lekë
-  anije mbi 410 HP		80 000 lekë.” 
II. Peshkimi artizanal me mjete të lehta:
Pika 1 ndryshohet si vijon:
"1.  Peshkimi në bregdet (për një sanall dhe me motor deri 40 HP)	7 000 lekë.".
Pika 4 ndryshohet si vijon:
"4.  Grumbullimi i molusqeve bivalvore me mjete të lehta (gabie) 
       për 1 (një) peshkatar						20 000 lekë."
Pika 5 shfuqizohet.
Pas pikës III shtohet pika IV me këtë përmbajtje:
"IV. "Akuakultura:
1.  Kultivimi i midhjeve për një impiant					10 000 lekë
Kultivimi i peshqve me impiante në det, në liqene, në rezervuarë  	  1 000 lekë
3.  Akuakulturë me impiante në tokë					10 000 lekë”

Neni 10

Kudo, ku në ligj përmenden fjalët "Këshilli i rrethit, bashkisë apo komunës"  zëvendësohen me fjalët: "Këshilli i qarkut, këshilli bashkiak, këshilli komunal".

Neni 11

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.2833, datë 16.12.2000 të Presidentit të Republikës së Shqipërisë, Rexhep Meidani


Lidhja Nr.7
Taksat për shërbimet e radiokomunikacionit

Pjesa A
Taksat për shërbimet private të radiokomunikacioneve

I. Shërbimi aeronautik
1. Stacion bazë në tokë					10 000 lekë në vit
2. Stacion i lëvizshëm në tokë  				  7 500 lekë në vit
3. Stacion portativ në tokë  				  5 000 lekë në vit
4. Terminal satelitor në avion				40 000 lekë në vit
5. Radaret dhe pajisjet e radionavigimit aeronautik   	  3 000 lekë në vit
   për çdo pajisje
6. Stacionet e avionit me aftësi ngritëse
		- deri 3 200 kg  			  5 000 lekë në vit
		- mbi 3 200-14000 kg			40 000 lekë në vit
		- mbi 14 000 kg			80 000 lekë në vit

II. Shërbimi detar
1. Stacion bregdetar					10 000 lekë në vit 
							për çdo stacion bazë

2. Radarë dhe pajisje radionavigimi			2 500 lekë në vit  
							për çdo pajisje

3. Radio për operacione portuale			1 500 lekë në vit
							për çdo radio

4. Stacion bazë në anije(HF,VHF,UHF)		5 000 lekë në vit 
							për çdo radio

5. Stacion  portativ (VHF) në anije 			1 000 lekë në vit
 							për çdo radio.

6.Terminal satelitor në anije  INMARSAT		3 000 lekë në vit

III. Shërbimi satelitor
1. Stacion tokësor fiks
- analog me gjerësi brezi deri 100 kHz  			  150 000 lekë në vit 
- me gjerësi brezi mbi 100 deri 1MFz			  500 000 lekë në vit
- me gjerësi  brezi mbi 1 MHz 				1 200 000 lekë në vit 
- dixhital me kapacitet  deri 64 kbps   			    25 000 lekë në vit
	deri 2 Mb/s   					    75 000 lekë në vit
	mbi 2Mb/s deri 8Mb/s  			  300 000 lekë në vit  
	mbi 8 Mb/s					  700 000 lekë në vit
2. Stacion  Tokësor i transportueshem
(në automjete)						  800.000 lekë në vit
3. Stacion portativ VSAT (çantë, valixhe)		    30.000 lekë në vit
4. Stacion  tokësor i transportueshëm me afat qendrimi
    deri në një muaj në vendin tonë			    60 000 lekë në vit
5. Stacion portativ VSAT (çantë, valixhe) me afat
    qëndrimi deri 6 muaj në vendin tonë			    15 000 lekë në vit

IV. Shërbimi i lëvizshëm  në Tokë.

1. Shërbim i lëvizshëm (PMR), në brezin 146 MHz deri 470 MHz

A. Sisteme dupleks e gjysmë dupleks me gjerësi kanali deri 12.5 Khz:

	Zona e shërbimit
	Lidhje midis dy stacioneve përsëritës
	Lidhje stacion fiks me stacion të lëvizshëm dhe/ose stacion i
levizshem me stacion të lëvizshëm

	
	
	

	deri në  10 km
	15 000  lekë në vit
	10 000 lekë në vit

	mbi 10 deri 30 km
	25 000  lekë në vit
	20 000 lekë në vit

	mbi 30 deri 50 km
	55 000 lekë në vit
	40 000 lekë në vit

	mbi 50 km
	80 000 lekë në vit
	65 000 lekë në vit



Ky nivel taksash zbatohet për sisteme që kanë deri në 10 stacione të lëvizshëm.

B. Për sisteme të njëjtë me ato të pikës 1.A, por me numër më të madh stacionesh të lëvizshëm, zbatohen taksat e mëposhtme:
- për sistem me 11 deri 25 stacione taksës përkatëse të pikës 1.A i shtohet po ajo vlerë  me koeficient reduktimi 0.8
- për sistem me 26 deri 40 stacione taksës së mësipërme i shtohet taksa e pikës 1.A me koeficient reduktimi 0.6
- për sisteme që ka mbi 40 stacione taksës së mësipërme i shtohet taksa e pikës 1.A me koeficient reduktimi 0.4

C. Për sistemet me gjerësi kanali 25 Khz taksa e llogaritur si në 1.A dhe 1.B të shumëzohet me koeficientin 1.5 

D. Për sistemet simplekse  zbatohen taksat përkatëse të pikave 1.A dhe 1.B me   koeficient reduktimi 0.5

2. Sistem "trunk " kombëtar
- 100 000 lekë në vit për çdo kanal  me gjerësi 12.5 kHz
- 150 000 lekë në vit për çdo kanal  me gjerësi 25 kHz

3. Sistemi “trunk” rajonal  
- 30 000 lekë në vit për  çdo kanal me gjerësi 12.5 kHz
- 40 000 lekë në vit për çdo kanal  me gjerësi 25 kHz 

4. Sistem TETRA
-50 000 lekë në vit për sistem kombëtar për çdo kanal 25 Khz
- 20 000 lekë në vit për sistem rajonal për çdo kanal 25 Khz 

V. Shërbimi fiks për operatorët e telekomunikacioneve.

Lidhje dy drejtimshe:

Sistem në brezin deri 80 MHz		80 000 lekë në vit për çdo kanal 3 kHz
Sistem në brezin 80-500 MHz		40 000 lekë në vit për çdo kanal 25 kHz

Sistem në brezin 500-1000 MHz	25 000 lekë në vit për çdo kanal 200 kHz
					50 000 lekë në vit për çdo kanal  mbi 200 kHz.
Sistem në brezin  mbi 1000 MHz
a) analog: 
	për çdo kanal me gjerësi deri 1 MHz		30 000 lekë në vit
       	për çdo kanal me gjerësi deri 10 MHz 		40 000 lekë në vit
       	për çdo kanal me gjerësi mbi 10 MHz 		60 000 lekë në vit
b) dixhital: 
	për kapacitet deri 128 kb/s 			  5 000 lekë në vit
       	për kapacitet  deri 2  Mb/s			20 000 lekë në vit
       	për kapacitet  deri 8  Mb/s			30 000 lekë në vit
       	për kapacitet deri 34 Mb/s			40 000 lekë në vit
       	për kapacitet  mbi 34 Mb/s			50 000 lekë në vit
 
Shënime :
*Me lokal do të kuptohet mbulimi i territorit në nivel rrethi
*Me rajonal do të kuptohet mbulimi i territorit të disa rretheve.
*Me kombëtar do të kuptohet mbulimi  i mbi 50% të territorit shqiptar.

Pjesa B
Taksat për shërbimet publike të radiokomunikacioneve

1. Shërbimi fiks tokësor

- Për përdorim jo ekskluziv të frekuencave
Sistem analog (radio-rele)		3 000 lekë / vit për çdo kanal telefonik 3kHz
Sistem dixhital (radio-rele) 		1 500 lekë / vit për çdo kanal telefonik 64kb/s
Sistem dixhital (radio rele)		20 000 lekë/vit për çdo link 2Mbit/sek
Sisteme radio të telefonisë rurale  	1 000 lekë/vit për çdo kanal telefonik

- Për përdorim ekskluziv të frekuencave në nivel kombëtar
Në brezin UHF       		100 000 lekë/vit për çdo 1 Mhz gjerësi brezi të përdorur
Në brezin 1-5 Ghz 		60 000 lekë/vit për çdo 1 Mhz gjerësi brezi të përdorur
Në brezin 5-11 Ghz  		40 000 lekë/vit për çdo 1 Mhz gjerësi brezi të përdorur
Në brezin mbi 11 Ghz  		20 000 lekë/vit për çdo 1 Mhz gjerësi brezi të përdorur

2. Shërbim fiks satelitor
Sistem analog			5000 lekë/vit për çdo kanal telefonik 3kHz
Sistem dixhital			3000 lekë/vit për çdo kanal telefonik 64 kb/s

3. Shërbim i lajmërimit të personit (Pager)
Lidhje ndërmjet stacioneve fikse (bazë-përsëritës)	40 000 lekë/vit 
							për çdo hop radio
Për çdo stacion bazë					30 000 lekë/vit

4. Shërbimi i lëvizshëm  telefonik (GSM)		150 000 lekë/vit
 							për çdo kanal 200 kHz

5. Shërbimi internet 
Lidhje me sistem satelitor			10 000 lekë/vit për çdo njësi 64 kb/s
Lidhje me sistem radio-rele			1 500 lekë/vit për çdo njësi 64 kb/s  

6. Shërbimi telefonik satelitor (GMPCS)	4 000 USD/vit
